אוניברסיטת תל אביב

סמסטר א' תש"ף

**מבני נתונים - פרויקט מספר 1 - עץ דרגות**

**דרישות**

עליכם לממש עץ AVL, לפי ההגדרות שניתנו בכיתה. לכל איבר בעץ יש ערך (info) מסוג מחרוזת (String), ומפתח (key) שהוא מספר **טבעי**. כל המפתחות שונים זה מזה, והסדר על צמתי העץ מתייחס כרגיל אך ורק למפתחות. המימוש יהיה בשפת ג'אווה וצריך להיות מבוסס על קובץ השלד המופיע באתר הקורס.

הפעולות שיש לממש הן:

empty() - הפונקציה מחזירה ערך TRUE אם ורק אם העץ ריק.

search(int k) - הפונקציה מחפשת איבר בעל המפתח k. אם קיים איבר כזה, היא מחזירה את הערך השמור עבורו, אחרת היא מחזירה null.

insert(int k, String s) - הכנסת איבר בעל ערך s ומפתח k לעץ, אם הוא לא קיים. הפונקציה מחזירה את מספר פעולות האיזון שנדרשו בסה"כ בשלב תיקון העץ על מנת להשלים את הפעולה (גלגולי LR ו- RL נחשבים כ-2 פעולות איזון). אם קיים איבר בעל מפתח k בעץ הפונקציה מחזירה -1 ולא מתבצעת הכנסה.

delete(int k) - מחיקת איבר בעל המפתח k בעץ, אם הוא קיים. הפונקציה מחזירה את מספר   
פעולות האיזון שנדרשו בסה"כ בשלב תיקון העץ על מנת להשלים את הפעולה. אם לא קיים איבר בעל המפתח k בעץ הפונקציה מחזירה -1.

min() - מחזירה את ערכו (info) של האיבר בעץ בעל המפתח המינימלי, או null אם העץ ריק.

max() - מחזירה את ערכו (info) של האיבר בעץ בעל המפתח המקסימלי, או null אם העץ ריק.

keysToArray() - הפונקציה מחזירה מערך ממוין המכיל את כל המפתחות בעץ, או מערך ריק אם העץ ריק.

infoToArray() - הפונקציה מחזירה מערך מחרוזות המכיל את כל המחרוזות בעץ, ממוינות על פי סדר המפתחות. כלומר הערך ה j במערך הוא המחרוזת המתאימה למפתח שיופיע במיקום ה j במערך הפלט של הפונקציה keysToArray(). גם הפונקציה הזאת מחזירה מערך ריק אם העץ ריק.

size() - הפונקציה מחזירה את מספר האיברים בעץ.

split(int x) – הפונקציה מקבלת מפתח x שנמצא בעץ. על הפונקציה להפריד את העץ ל-2 עצי AVL כאשר המפתחות של האחד גדולים מ-x ושל השני קטנים מ-x. יש לממש את הפונקציה על פי המימוש שנלמד בהרצאה בסיבוכיות .

join(IAVLNode x, AVLtree t) – הפונקציה מקבלת צומת x ועץ t שכל הkeys- שלהם קטנים (או גדולים) מהkeys- של העץ הנוכחי. על הפונקציה לאחד את x,t לעץ הנוכחי כפי שמומש בהרצאה. על הפעולה לרוץ בזמן . על הפעולה להחזיר את העלות של פעולת ה-join (הפרש גבהיי העצים+1).

getRoot() – מחזיר את השורש של העץ (אובייקט AVLNode (

בנוסף למימוש הפונקציות האלו, יש לממש את מחלקת AVLNode כפי שמתואר בקובץ. ניתן להוסיף מחלקות נוספות, אך כל מחלקה שמייצגת צומת בעץ צריכה לממש את הinterface IAVLNode.

מטעמי נוחות (יקל עליכם לממש גלגולים מכיוון שלכל צומת יהיו 2 בנים), נדרוש שלכל עלה יהיו 2 בנים "וירטואליים", כלומר, צמתים ללא מפתח.

ל AVLNode יש את הפונקציות הבאות:

getKey – מחזיר את המפתח של הצומת, או 1- אם הצומת הוא וירטואלי

getValue – מחזיר את הinfo של הצומת או null אם הצומת הוא וירטואלי

getLeft – מחזיר את הבן השמאלי של הצומת, או null אם אין כזה

getRight – מחזיר את הבן הימני של הצומת, או null אם אין כזה

isRealNode – מחזיר כן אם הצומת מייצג צומת אמיתי בעץ (צומת שאינו וירטואלי)

getHeight – מחזיר את גובה הצומת (-1 עבור צומת וירטואלי). יש לממש בסיבוכיות O(1).

בקובץ השלד מופיעים ה header ים של כל הפונקציות. המימוש יבוצע על ידי מילוי קובץ השלד. במידת הצורך, ניתן להרחיב את המימוש (למשל להוסיף פונקציות עזר שאינן מופיעות בשלד), אך אסור לשנות את הגדרות הפונקציות לעיל. על כל הפונקציות/מחלקות להופיע בקובץ יחיד.

אין להשתמש באף מימוש ספרייה של מבנה נתונים.

**סיבוכיות**

יש לתעד בקוד ובמסמך נפרד (ביותר פירוט) את סיבוכיות זמן הריצה במקרה הגרוע (האסימפטוטית, במונחי O הדוקים) של כל פונקציה, כתלות במספר האיברים בעץ n. עליכם להשיג סיבוכיות זמן ריצה (במקרה הגרוע ביותר) נמוכה ככל הניתן עבור כל אחת מהפונקציות.

**פלט**

אין צורך בפלט למשתמש.

**תיעוד**

בנוסף לבדיקות אוטומטיות של הקוד שלכם, קובץ המקור ייבדק גם באופן ידני. חשוב להקפיד על תיעוד לכל פונקציה, וכמות סבירה של הערות. הקוד צריך להיות קריא, בפרט הקפידו על בחירת שמות משתנים ועל אורך השורות.

יש להגיש בנוסף לקוד גם מסמך תיעוד חיצוני. המסמך יכלול את תיאור המחלקה שמומשה, ואת תפקידו של כל חבר במחלקה. עבור כל מתודה במחלקה יש לפרט מה היא עושה, כיצד היא פועלת ומה סיבוכיות זמן הריצה שלה. בפרט, אם פונקציה קוראת לפונקציית עזר, יש להתייחס גם לפונקציית העזר בניתוח.

**בדיקות**

התרגילים ייבדקו באמצעות תוכנת טסטר שקוראת לפונקציות המפורטות מעלה, ומוודאת את נכונות התוצאות. קובץ הטסטר שלנו **לא יפורסם** לפני הבדיקות. עליכם לבדוק את המימוש בעצמכם! בפרט, כדאי מאוד לממש טסטר, כדי לבדוק את תקינות ונכונות המימוש.

בקובץ שתגישו לא תהיה פונקציית main (דבר זה יפגע בטסטר שיבדוק לכם את התרגילים). אם הצלחתם לקמפל את הפרוייקט לבדו (ללא טסטר), זה סימן שמשהו לא נכון במימוש שלכם.

הקוד ייבדק על מחשבי בית הספר על גירסא Java8.

הנחיות להשמשת סביבת העבודה בבית (ג'אווה+אקליפס):

[http://courses.cs.tau.ac.il/software1/1415b/misc/workenv.pdf](http://courses.cs.tau.ac.il/software1/1415b/misc/workenv.pdf" \t "_blank)

מדריך לעבודה עם Eclipse (סעיפים 5-9, 15(:

[http://www.vogella.com/](http://www.vogella.com/tutorials/Eclipse/article.html)

הנחיות לפתיחת חשבון מחשב, למי שמעוניינ/ת לעבוד במעבדת בית הספר:

<http://cs.tau.ac.il/system/accounts0>

שימוש בג'אווה 8 במעבדות האוניברסיטה:

[http://courses.cs.tau.ac.il/software1/1415b/misc/lab-eclipse.pdf](http://courses.cs.tau.ac.il/software1/1415b/misc/lab-eclipse.pdf" \t "_blank)

**מדידות**

בסעיף זה נבצע את שני הניסויים הבאים.

1) נגדיר ניסוי כסדרה של פעולות insert עבור n=i\*10,000 איברים טבעיים אקראיים שונים ולאחר מכן מחיקת כל האיברים בעץ, כאשר סדר המחיקה הוא מהאיבר הקטן לגדול. כתבו תוכנית (אין צורך להגיש אותה) שתריץ 10 ניסויים עם ערכי i בין 1 ל 10. (כלומר 10,000 איברים, 20,000 איברים וכולי).

בכל ניסוי ספרו את מספר פעולות האיזון שהתבצעו בסה"כ במהלך ההכנסה, ומספר פעולות האיזון שהתבצעו בסה"כ במהלך המחיקה, וחשבו את הממוצע לפי מספר ההכנסות \ מחיקות שבוצעו בעץ ואת המקסימום.

רשמו את התוצאות בטבלה הבאה:

|  |  |  |  |  |  |
| --- | --- | --- | --- | --- | --- |
| מספר סידורי | מספר פעולות | מספר פעולות האיזון הממוצע לפעולת insert | מספר פעולות האיזון הממוצע לפעולת delete | מספר פעולות האיזון המקסימלי לפעולת insert | מספר פעולות האיזון המקסימלי לפעולת delete |
| 1 | 10,000 |  |  |  |  |
| 2 | 20,000 |  |  |  |  |
| ... |  |  |  |  |  |

פרטו מהן התוצאות שציפיתם לקבל בטבלה על סמך ההסבר התיאורטי של עצי AVL שנלמד בכיתה, והאם התוצאות שקיבלתם בפועל תואמות את הציפיות. הסבירו את משמעות המדידות שביצעתם.

2) הכניסו לעץ AVL n=10000\*i איברים טבעיים אקראיים (כאשר i=1,…,10). נרצה לנתח את העלות של פעולות ה-join המתרחשות במהלך ביצוע split. נבצע 2 ניסויים. בניסוי האחד נבצע split על מפתח אקראי בעץ, ובניסוי השני נבצע split על המפתח המקסימלי בתת העץ השמאלי של השורש (כלומר עלה). בכל אחד מהניסויים עליכם לתעד בטבלה את העלות הממוצעת של פעולות ה-join ואת העלות של פעולת ה-join היקרה ביותר.

|  |  |  |  |  |
| --- | --- | --- | --- | --- |
| מספר סידורי | עלות join ממוצע עבור split אקראי | עלות join מקסימלי עבור split אקראי | עלות join ממוצע עבור split של איבר מקס בתת העץ השמאלי | עלות join מקסימלי עבור split של איבר מקס בתת העץ השמאלי |
| 1 |  |  |  |  |
| 2 |  |  |  |  |
| ... |  |  |  |  |

פרטו את תוצאות הטבלה כמו בסעיף הקודם, והסבירו האם התוצאות מתיישבות עם הניתוח התאורטי של סיבוכיות הזמן.

בונוס: נתחו תאורטית (במונחי O של) את 2 תוצאות הטבלה במקרה של split של איבר אקראי.

**הגשה**

הגשת התרגיל תתבצע באופן אלקטרוני באתר הקורס במודל.

**הגשת התרגיל היא בזוגות בלבד!**

כל זוג ייבחר נציג **אחד** ויעלה תחת שם המשתמש שלו את קבצי התרגיל (תחת קובץ zip) למודל. על ההגשה לכלול שלושה קבצים:  
קובץ המקור (הרחבה של קובץ השלד שניתן) תחת השם AVLTree.java.  
קובץ טקסט info.txt המכיל את פרטי המגישים הבאים: תז, שמות ושמות משתמש.  
מסמך תיעוד חיצוני, המכיל גם את תוצאות המדידות. את המסמך יש להגיש באחד הפורמטים הבאים: txt, rtf, doc, docx או pdf.

שמות קובץ התיעוד וקובץ הzip צריכים לכלול את שמות המשתמש האוניברסיטאיים של **שני המגישים** לפי הפורמט AVLTree\_username1\_username2.pdf/doc/zip/…. בתוכן הקבצים יש לציין את שמות המשתמש, תעודות הזהות ושמות המגישים (בכותרת המסמך ובשורת הערה בקובץ המקור).

הגשת שיעורי הבית באיחור - באישור מראש בלבד. הגשה באיחור ללא אישור תגרור הורדת נקודות מהציון.

הגשת התרגיל היא חובה לשם קבלת ציון בקורס.

**בהצלחה!**